Seekor cimpanzi telah dibunuh
di tengah-tengah wilayah Ngogo.
Pork Pie.
Pembunuhan itu telah berlaku
disebabkan pembunuhnya masuk tanpa disedari.
Cuma satu kumpulan yang boleh lakukannya.
Kumpulan yang sangat dikenali oleh cimpanzi Ngogo.
Ahli kumpulan barat.
Perang akan berlaku di Ngogo.
NGOGO BARAT
DUA HARI LALU
Kumpulan cimpanzi Ngogo barat ialah kumpulan lain
dengan wilayah tersendiri.
Ahli kumpulan barat berbeza.
Kumpulan itu lebih kecil daripada kumpulan tengah Jackson.
Tapi ia tak berpecah.
Sebab itu ia lebih kuat.
Cuma ada lapan cimpanzi jantan dewasa
berbanding 24 ekor dalam kumpulan tengah.
Jadi cimpanzi betina
akan menyertai cimpanzi jantan
untuk mempertahankan wilayah.
Ada alfa yang kuat, Hutcherson.
Tapi ia berbeza dengan Jackson.
Ia mendominasi dengan cara yang berbeza.
Di sini, kuasa dikongsi bersama.
Semua cimpanzi jantan dewasa memainkan peranan penting.
Salah satunya ialah Garrison.
Ia cimpanzi jantan yang semakin tua,
tapi ia juga mengetahui banyak benda.
Ia kenal setiap pokok di Ngogo.
Ia ada peta seluruh hutan di dalam kepalanya.
Jika ada makanan,
ia pasti akan jumpa.
Mencari makan agak sukar.
Ganjarannya juga kecil.
Kali ini, Garrison telah menemui makanan yang istimewa.
Cimpanzi suka madu liar.
Tapi jumlahnya tak banyak
dan tak cukup untuk semua cimpanzi.
Disebabkan itu,
kumpulan barat perlukan buah.
HARI KEMATIAN PORK PIE
Buah ranum
ialah makanan paling penting di Ngogo.
Pada masa ini,
pokok buah paling berharga berada di pinggir wilayah barat.
Di sempadan
kumpulan tengah Jackson.
Rollins ialah ketua peronda barat.
Sudah bertahun-tahun ia menjaga sempadan Ngogo.
Damien ialah adiknya.
Ia masih remaja.
Tapi ia sangat kuat.
Yakin.
Dan sangat bijak.
Semasa lawatan ke sempadan,
dua ekor adik-beradik inilah
yang menjadi pemandu.
Apabila ia menghampiri sempadan,
Garrison akan mengawasi semua cimpanzi.
Ia sudah masuk ke kawasan sempadan.
Kumpulan Jackson juga makan di sini… Jadi ini kawasan hutan yang berbahaya.
Tapi ia berbaloi.
Ada pokok tin besar yang sedang berbuah.
Itulah yang diperlukan kumpulan itu.
Kebanyakan ahli kumpulan sedang makan.
Tapi bukan Rollins dan Damien.
Rondaan ialah tentang menjaga sumber.
Tapi bukan itu saja.
Cimpanzi akan sentiasa cuba untuk memperluaskan wilayahnya.
Ia melakukannya
dengan mencari dan menyerang pesaing.
Jika bilangannya lebih ramai.
Jadi Rollins dan Damien tak boleh pergi berdua.
Jantan lain perlu ikut di belakang.
Kumpulan itu bergerak ke wilayah tengah.
Kumpulan itu kecil
dan ia tak tahu bilangan cimpanzi yang akan ditemuinya.
Ia mesti berhati-hati…
dan senyap.
Damien dan Rollins tinggal bersama sejak kecil lagi.
Hubungan kedua cimpanzi itu rapat.
Dalam misi menghendap,
itulah perbezaan antara hidup dan mati.
Kumpulan itu terdengar sesuatu.
Pork Pie.
Ia sendirian.
Seperti manusia,
cimpanzi ialah haiwan sosial.
Tapi tak seperti kita,
kebolehannya membentuk hubungan
hanya terhad kepada ahli kumpulan sendiri.
Ia bersifat kewilayahan
dan berpuak.
Ia akan bersaing untuk mendapatkan sumber.
Ia menganggap cimpanzi kumpulan lain sebagai musuh
yang perlu diserang dan dibunuh.
Kehidupan cimpanzi ialah konflik yang tak pernah berakhir.
Bagi ahli kumpulan barat,
Pork Pie ialah orang luar.
Apabila ia ditemui bersendirian,
takdirnya sudah ditentukan.
Semua cimpanzi ada dua sisi.
Jantan dewasa seperti Rollins boleh jadi lembut dan suka bermain.
Ia juga boleh jadi sangat ganas.
Tapi sisi ganas itu penting dalam komuniti ini.
Konflik wilayah antara kumpulan bukan pertarungan untuk kekayaan.
Ia pertarungan untuk kehidupan.
Ahli kumpulan barat mempunyai banyak ahli.
Bilangannya semakin bertambah.
Ia perlukan wilayah yang luas.
Dan makanan.
Ia bergaduh dengan kumpulan yang lebih besar dan berkuasa.
Jadi nasibnya tak begitu baik.
Buat masa ini.
Walaupun kumpulan barat lebih kecil…
tapi ia bersatu.
Semuanya bersatu hati.
Dan ada sokongan.
GARBO ENAM PULUH LIMA TAHUN
Garbo ialah cimpanzi paling tua di Ngogo.
Enam puluh lima ialah usia yang menakjubkan untuk cimpanzi.
Ia masih memainkan peranan dalam komuniti.
Ia juga bernasib baik kerana anaknya alfa.
Ia dijaga oleh anaknya, jadi Garbo hidup senang…
dan ia sangat dihormati.
Garbo ada seorang lagi anak.
Richmond.
Ia juga menjaga ibunya,
walaupun ia ada masalah.
Semasa ia kecil,
Richmond kehilangan tangan dalam jerat pemburu haram.
Walaupun hidupnya dalam hutan menjadi lebih sukar…
ia bukan saja masih hidup.
Ia hidup senang.
Richmond pernah menjadi alfa barat
sehingga adiknya menggantikannya sebagai ketua.
Tapi ia masih ada kuasa…
dan pengaruh.
Bilangan jantan dewasa yang sedikit
akan menjadi masalah jika kumpulan itu bergaduh dengan kumpulan tengah.
Ada jantan muda yang ingin berkuasa.
Tapi perjalanan itu sukar.
Bergl ialah anak yatim,
jadi ia terpaksa menjadi matang…
dan cari jalan untuk hidup.
Tapi sebagai remaja jantan,
ia sudah berubah dan ingin menunjukkan kekuatannya.
Ia cuba melakukan persembahan dominan.
Ia perlu berhati-hati.
Ia sudah mula menarik perhatian.
Apabila cimpanzi jantan menginjak remaja,
ia akan dianggap sebagai pesaing oleh cimpanzi jantan lain.
Persembahan Bergl sudah cukup untuk menimbulkan masalah.
Keagresifan Bergl mungkin akan membantu kumpulannya menentang musuh.
Buat masa ini, ia sedar tempatnya
dan tangannya cedera teruk.
Joya juga anak yatim piatu.
Umurnya sama dengan Bergl.
Dan ia juga sudah mula berubah.
Naluri keibuannya mula terbentuk
dan ia ingin menjaga cimpanzi kecil.
Tanpa ibu untuk mengajarnya…
kemahiran keibubapaannya masih perlu diperbaiki.
Tak seperti Bergl,
dengan Joya…
semua cimpanzi bertoleransi.
Ada ibu-ibu berpengalaman yang boleh dijadikan teladan.
CARSON DUA PULUH TUJUH TAHUN
E.O. TIGA TAHUN
Carson sudah ada dua ekor anak.
Dan ia hamil lagi.
Ia ibu yang baik.
Tapi di sini, ia perlu jadi lebih daripada itu.
Ia menyertai sesi rondaan cimpanzi jantan
dan ia juga memburu.
Ia memburu secara berkumpulan,
jantan dan betina,
bersama-sama.
Monyet colobus hitam putih bukan sasaran yang mudah.
Ia pantas dan tangkas.
Untuk menangkapnya,
kumpulan itu mesti bekerjasama.
Memburu sukar untuk Richmond.
Tapi ia tahu semua ini berbaloi.
Pemburuan yang berhasil.
Ada daging untuk dikongsi
di atas pokok.
Jika Richmond mahu sedikit,
ia perlu naik untuk mendapatkannya.
Garbo terlalu tua untuk memburu,
tapi masih ada bahagian untuknya.
Garbo menjaga Richmond semasa ia membesar.
Dan sekarang ia menjaga Garbo.
Kehidupan di Ngogo sukar.
Mempunyai keluarga yang boleh diharap
akan menjadikannya lebih mudah.
Kebanyakan cimpanzi rapat dengan ibunya.
Tapi Bergl tiada keluarga.
Semua cimpanzi jantan melalui fasa ini.
Ia akan dipukul cimpanzi lain semasa membesar.
Tapi nasib anak yatim lebih sukar.
Tanpa ibu untuk menenangkannya…
Bergl menghabiskan masa sendirian.
Ia bukan saja tiada hubungan.
Pembersihan juga penting untuk kekal sihat.
Tanpanya,
Bergl boleh jadi terdedah.
Cimpanzi tak begitu aktif semasa hujan,
tapi kumpulan barat tak berlindung.
Ribut telah memberikannya tenaga.
Sebagai satu kumpulan, ia semakin kuat.
Bergl masih bersendirian.
Dan ia sakit.
Wajahnya dijangkiti parasit.
Ia perlukan bantuan.
Selalunya, duiker takut pada cimpanzi.
Tapi dalam keadaan ini,
Bergl bukan ancaman.
Ahli kumpulan itu tak menyedari kehilangan Bergl.
Melainkan seekor.
Apabila cimpanzi menua,
jantan akan jadi kurang agresif
dan lebih prihatin.
Kadangkala,
ia juga akan mula menjaga anak yatim piatu.
Kumpulan barat perlukan Bergl.
Tapi jika ia nak cari tempatnya,
ia perlu belajar untuk mengawal sifat agresifnya.
Dengan cimpanzi yang berpengalaman seperti Garrison di sisinya,
ada harapan untuknya.
Joya mula meluangkan lebih banyak masa dengan bayi.
Ia sedang belajar.
Apabila tiba masanya untuk memulakan keluarga,
ia pasti akan bersedia.
Bergl dan Joya sedang mencari diri.
Belajar memainkan peranan sendiri dalam komuniti cimpanzi.
Komuniti itu perlu dikekalkan.
Jadi seperti hari-hari lain,
kumpulan Barat mesti keluar untuk mencari makanan.
Damien terjumpa sesuatu.
Ia bukan buah-buahan yang biasa dimakan.
Ia Chrysophyllum.
Buah paling berharga dan sukar ditemui di Ngogo.
Ia muncul dalam jumlah yang besar setiap beberapa tahun.
Ia tak boleh diramal
dan apabila ia berlaku,
ia menghasilkan buah yang sangat banyak.
Kebanyakan pokok Chrysophyllum
terletak di sempadan,
di wilayah tengah.
Tapi jantan kumpulan barat tahu cara untuk mencarinya.
Sebab selama bertahun-tahun,
pokok itu
dan kawasan itu
pernah menjadi miliknya.
Sekarang sudah tiba masa
untuk mengambilnya semula.
Terjemahan sari kata oleh Atikah Gazzali